કાળું નાણું અટકાવવા માટે ચોક્કસ નીતિ જોઈએ. લોકોને રોકડ અર્થતંત્રમાંથી બેંકિંગ વ્યવસ્થા તરફ વાળવા પ્રોત્સાહિત કરવા પડે. ઈન્ફોર્મલ સેક્ટરને ફોર્મલ સેક્ટરમાં લાવવા બીજી નીતિઓ પણ જોઈએ. આપણે સૌ ઇચ્છીએ છીએ કે કાળું નાણું નાબૂદ થાય. તેના માટે દુકાનદારથી માંડી સામાન્ય માણસ સુધીના સૌ કોઈને બેંકિંગ સિસ્ટમમાં લાવવા પડે. ગામડાં પણ બેંકિંગ સિસ્ટમનો ભાગ બને તે જરૂરી છે. હાલના પગલાંથી આ લોકોની બચત પર ભારે અસર પડી છે, કારણ કે તેઓ બેંક સાથે જોડાયેલા નથી. આમ પણ કરન્સી પરથી લોકોનો વિશ્વાસ ઊઠી જાય ત્યારે વધુ સમસ્યા સર્જાતી હોય છે. હાલની પરિસ્થિતિ જોતાં સરકાર પાસે નવું કાળું નાણું ઉત્પન્ન થશે તેની સામે લડવા કોઈ નીતિ નથી એવું લાગે છે. માત્ર કાળાં નાણાંના જૂના સ્ટોકને અટકાવવા આ પગલું ભર્યું હોય તેવું લાગે છે.”